Seun geskors ná voorval by spogskool | Maroela Media
Foto: Twyford/Wikimedia Commons
'n Gr. 6-leerder aan die Grey Junior School in Port Elizabeth in die Oos-Kaap is geskors ná 'n onderonsie wat glo daartoe gelei het dat 'n medeleerling 'n operasie moes ondergaan.
Volgens Mali Mtima, woordvoerder van die Oos-Kaapse departement van onderwys, was twee gr. 9-seuns Maandag in 'n onderonsie betrokke.
Die voorval is by die departement se distrikskantoor aangemeld. Mtima kon egter nie meer inligting of besonderhede rondom die omstandighede van die voorval bekend maak nie.
Hy het wel bevestig dat een van die seuns tydens die voorval beseer is. AlgoaFM berig die seun moes plastiese chirurgie aan sy gesig ondergaan.
"Ek kan nie nou uitbrei oor die seun se beserings nie. 'n Mediese verslag sal tydens die dissiplinêre verhoor voorgelê word," het Mtima gesê. Die dissiplinêre verhoor is vir 4 November geskeduleer.
Die leerling wat geskors is sal wel toegelaat word om eksamen te skryf.
Oo-gaats….en dan dink ek na n voorige onderonsie in n ander skool verlede week en het sommige mense gese ons skop onnodig stof op oor geweld in skole, dis blykbaar net kinders wat bietjie vuiste rol om mekaar op hul plek te sit.
Wonder hoe sou die ouer gevoel het as die nou sy kind was wat n opperasie moes ondergaan aan shy gesig?
Toe ek op skool was het kinders ook onder mekaar vuisgeslaan en dit uitvesorteer. Veral pouses. Maar vandag baklei hulle om letterlik die ander een uit te haal. Geweld is aan die orde van die dag in skole vandag.